lflage/wiki-talks huggingface dataset:
Diskussion:Vægtafgift

message: At den efterfølgende, som så mange andre afgifter, fortsatte er jo en anden historie.
/johnny Johnny Oestergaard (diskussion) 24. nov. 2023, 19:08 (CET)
replies: text: Hvis du har lyst til at skrive lidt om historien bag vægtafgiften, kan denne artikel måske anvende som kilde.--Kjeldjoh (diskussion) 27. nov. 2023, 11:25 (CET)
replies: text: :Man kan ganske vist læse nogle steder, at en ny vægtafgift skulle have været indført for at finansiere brobygningen, men de fleste troværdige kilder siger noget andet. Jeg tror, at denne artikel i Berlingske er mere korrekt: Ifølge den blev vægtafgifter indført allerede i 1910 og forløberen for registreringsafgifterne i 1925. Ingen af disse havde nogen direkte forbindelse til finansiering af brobyggeri, men det havde til gengæld en ny benzinafgift, der indførtes i 1930. Andre kilder bekræfter dette billede. --Økonom (diskussion) 27. nov. 2023, 16:39 (CET)
thread_title:  Blev vægtafgiften ikke indført for at betale for Lillebæltsbroen?
Diskussion:Symfoni nr. 5 (Carl Nielsen)

message: Siden er min første oversættelse af en hel artikel fra engelsk. Processen var forbløffende enkel. Men sidens navn fik jeg ikke skrevet rigtig. Vil en behjertet sjæl ændre den så Carl Nielsen indgår i den? Tak. Staunited (diskussion) 26. nov. 2023, 20:49 (CET)
replies: text: Jeg synes, artiklens titel er ok. Værket hedder jo blot "5. symfoni", og med komponisten i parentesen er det klart, hvilken 5. symfoni, der er tale om. Detaljerne fremgår så af teksten. --Arne (Amjaabc) (diskussion) 3. jan. 2024, 09:42 (CET)

text: OK, jeg kan godt se, hvad du mener: Jeg flytter den til Symfoni nr. 5 (Carl Nielsen)- --Arne (Amjaabc) (diskussion) 3. jan. 2024, 09:46 (CET)
thread_title:  Ændring af sidens titel
Diskussion:Özlem Türeci

message: Siden om Özlem Türeci begyndte jeg på ved at oversætte fra den engelske.
Så holdt jeg pause og kan for min død ikke finde tilbage til oversættelsesfunktionen.
Hvordan finder jeg den? Staunited (diskussion) 26. nov. 2023, 22:37 (CET)
replies: text: Hej, - nu ved jeg ikke hvilken oversættelsesfunktion du bruger , men et bud er https://da.wikipedia.org/wiki/Speciel:ContentTranslation#draft - Nico (diskussion) 26. nov. 2023, 23:23 (CET)
replies: text: :Tak. Det var netop den. Staunited (diskussion) 27. nov. 2023, 00:33 (CET)
thread_title:  Oversættelsen der blev væk
Diskussion:Nubien

message: Meget af teksten er komplet uforståelig - vel maskinoversat. Afsnittet oldtid er usammenhængende. En ekspert bør revidere det hele. Steen Thomsen (diskussion) 28. nov. 2023, 00:24 (CET)
replies: text: Et sted at starte vil være at genoversætte denne tilføjelse, som angiveligt stammer fra engelsk Wikipedia og udgør det meste af artiklen. --Madglad (diskussion) 28. nov. 2023, 01:25 (CET)
thread_title:  Revideres!
Diskussion:Vincent Ryder

message: Der er oprettet undersøgende forespørgsel hos Madglad om fjernelse af anbefaling af "Hurtigslet". Der er efter denne anbefaling blev påsat tilføjet flere referencer til kilder, vi normalt stoler på hos WP. Heriblandt musikmagasinerne Gaffa og Side33.
Ift. forfatterens habilitet kan jeg - Kmilling - hermed bekræfte, at jeg aldrig har mødt artiklens hovedperson eller har relationer til hverken ham eller dennes affilierede. Jeg har tværtimod adskillige gange bidraget med indhold (tekst, billeder og kilder) til Wikipedia om musikere og udgivelser, jeg ingen personlige relationer har til. Så skulle den være på plads :) Kmilling (diskussion) 28. nov. 2023, 14:51 (CET)
replies: text: Debutalbummet kom for 1 måned siden. Det er for tidligt med en biografi på Wikipedia.--Kjeldjoh (diskussion) 28. nov. 2023, 15:43 (CET)
replies: text: :Han har fået meget omtale i medierne, og artiklen er velforsynet med kilder; Ser ikke noget problem.   - Nico (diskussion) 28. nov. 2023, 15:56 (CET)
replies: text: ::Ser heller ikke noget problem i artiklen. Wikipedias opgave er at levere neutral og troværdig information til personer, der kunne tænke sig at søge oplysninger om et givet emne. Det må være forventeligt, at interesserede ønsker at søge information om en artist, der har opnået omtale i flere seriøse medier. --Pugilist (diskussion) 28. nov. 2023, 16:00 (CET)
replies: text: :::I mine øjne virker VR notabel. En musiker, som har udgivet et album og fået det anmeldt i et større seriøst medium som Gaffa, har efter min mening offentlig interesse. Det svarer i mine øjne til en forfatter, som har fået udgivet en roman eller tilsvarende værk på et anerkendt forlag og oplevet den anmeldt i en landsdækkende avis eller tilsvarende betydningsfuldt medie, som er min personlige tommelfingerregel for, om en en forfatter er notabel.

text: :::Ud fra kommentarerne her vurderer jeg, at der ikke vil være opbakning til at slette biografien. Jeg har derfor fjernet notabilitetsskabelonerne på siden. Ønsker andre brugere at fastholde sletteønsket, vil jeg anbefale at starte en egentlig slettediskussion, så spørgsmålet kan blive afklaret uden længere afventen. --Økonom (diskussion) 28. nov. 2023, 20:38 (CET)
thread_title:  Slet ikke artikel om "Vincent Ryder"
Diskussion:Sabrina Vitting-Seerup

message: Er denne person kendt i brede kredse? Det virker ikke sådan, da der ikke er nogen henvisninger til kilder overhovedet.
Personens biografi kan ikke verificeres - er det en selvbiografi? Det strider mod Wikipedias retningslinjer. 195.249.146.100 29. nov. 2023, 15:24 (CET)
replies: text: Der er faktisk angivet en række kilder/eksterne henvisninger i artiklen. Hjart (diskussion) 29. nov. 2023, 16:05 (CET)
thread_title:  Har dette emne almen interesse?
Wikipedia-diskussion:Sletningsforslag/Maman

message: Jeg har nu i årevis forsøgt at få denne side slettet, men ingen lytter til mig. Siden er oprettet af jeres bot, der fejlagtigt tror, emnet er relevant, hvilket det ikke er. Filmen er et gammelt skoleprojekt, og jeres bot har tydeligvis lavet en fejl ved at oprette en side om filmen. Filmen er ikke offentlig tilgængelig, og jeg har fuld ophavsret på den, hvilket også gør, at jeg selv har valgt, at den ikke skal indgå i en kontekst nogle steder. Mht. IMDB, så er jeg heller ikke ansvarlig for deres version. Herudover er der uopdaterede data. Når jeg googler mit egent navn, så er jeg beskevet som filminstruktør, hvilket jeg aldrig har været - kun på et skoleprojekt, men det gør det ikke til min profession. I dag arbejder jeg som kommunikationskonsulent, hvilket ikke har noget som helst med dette at gøre.
Jeg kan se, Wikipedias regler om, hvad der må oprettes sider om bl.a. nævner, man ikke må oprette sider om f.eks sit eget band og person. Så hvorfor skal jeg tvinges til dette, når I ikke engang selv giver lov til det?
I vælger at fremstille dette som om, alt mellem himmel og jord kan få en wikipedia-side uanset relevans, område, betydning eller aktualitet. Bør alle universitetsopgaver og forskningsmateriale så ikke også få en side? Mit universitetsspeciale ligger offentligt tilgængeligt på en forskningsportal, og det er relevant for nutidens informationssøgen inden for feltet. Men det betyder ikke, den skal have en side på wikipedia. Præcis det samme er tilfældet for min skolefilm, da den også er en thesis, men i et andet format. Blot fordi den er i form af filmmediet gør den ikke nødvendigvis oplagt til wikipedia. Vær venlig at have respekt for mine ønsker og lad os stoppe med at spilde tid på dette. Slet venligst siden og lad os stoppe med at spilde hinandens tid, tak. Mvh Julie  Helpmechoosemynamecuzicantfindonehaha (diskussion) 30. nov. 2023, 17:25 (CET)
replies: text: Der er ikke nye argumenter. Det er lidt spild af alles tid at tage det op igen. --Pugilist (diskussion) 30. nov. 2023, 17:28 (CET)
replies: text: :Jeg har bestemt heller ikke lyst til, at vi spilder hinandens tid på den her hjælpeløse diskussion, men jeg vil simpelthen ikke acceptere, der ligger informationer om mig på internettet, som jeg ikke selv har delt. Det kan ikke passe, I mener, den side er relevant, og vi vil kun spilde hinandens tid endnu mere ved at blive ved med at lade siden eksistere. Du siger, der ikke er nye argumenter, men som du kan se, så er min besked fra d. 30 nov. jo reele argumenter, og jeg vil gerne have, I fortæller mig, hvordan I synes, det her er i orden. Hvorfor er det så vigtigt for jer at have den Wikipedia-side? Helpmechoosemynamecuzicantfindonehaha (diskussion) 14. dec. 2023, 18:33 (CET)
thread_title:  Slet siden
Diskussion:Marie Bjerre

message: En ikke-indlogget bruger har flere gange fjernet Marie Bjerre fulde navn, som sjældent bruges offentligt. Stilmanualen (STIL:BIO) siger at biografier skal starte med den biograferedes fulde navn, hvilket er normal praksis på Wikipedia for alle biografier. Så ændringerne i indledningen af denne artikel bliver tilbageført hver gang, og jeg håber at vedkommende start stopper med at afvige fra Wikipedias standarder. Kartebolle (Dipsacus fullonum) (diskussion) 2. dec. 2023, 09:53 (CET)
thread_title:  Navn
Skabelondiskussion:Blokeret/Hjælpelinks

message: Hvad er formålet med linket "filterlogbog"? Lige nu virker linket ikke efter hensigten (hvad den så end er), men er formålet af vise loggen over brugerens loghandlinger (med brugernavnet i "Udført af"), eller at vise en log over handlinger, som brugeren er ramt af (med "Bruger:Brugernavn" under "Mål")? - Sarrus (d • b)  d. 2. dec. 2023, 10:12 (CET)
replies: text: Ping  som har lavet linket i skabelonen. Kartebolle (Dipsacus fullonum) (diskussion) 2. dec. 2023, 10:25 (CET)
replies: text: :Jeg kan virkelig ikke huske det, men som jeg ser af historikken, har jeg kun flyttet den i forvejen eksisterende kode til en underside og altså ikke selv opfundet noget. Jeg kan ikke helt se, at linket bidrager til spor meget, så når ingen ved, hvad det skal til for, kan man jo overveje at forsimple og slette linket. — Masz (diskussion) 3. dec. 2023, 22:59 (CET)
replies: text: :: Hermed fjernet. - Sarrus (d • b)  d. 11. feb. 2024, 12:24 (CET)
thread_title:  Filterlogbog
Diskussion:Guldkarret fra Chiemsee

message: Er dette en forfalskning eller en kopi eller en efterligning? En forfalskning gøres vist med enøkonomisk gevist for øje. Jeg mener det er en efterligning endda en mindre god efterligning. Derfor ser jeg gerne kategorien ændres. Villy Fink Isaksen (diskussion) 2. dec. 2023, 16:44 (CET)
replies: text: Helt fair. Har vi en kategori til efterligninger og replika? --Palnatoke (diskussion) 2. dec. 2023, 17:02 (CET)
thread_title:  forfalskning?
Diskussion:David Grønlund

message: Teorier til diskussion og i al hast: Af kirkebogen er David af Roskilde, f. 1716, søn af Mogens Davidsen (uden Grønlund) født i 1672 i Majbølle Sogn på Lolland og Karen Nielsdatter (uden Worm eller Grønlund), født 1677 i Roskilde, som er den David, som var 'forlovet' med Rebekka Kirstine Seiffert af Roskilde, og som siden mødtes senest i Grimstad i 1940 og må derfor i virkeligheden har heddet David Mogensen uden Grønlund. Nogen tillagde ham senere navnet 'Grønlund' og han underskrev sig som 'D. Grønlund' , men fra hvornår og hvorfor? Han må ha fået børn med Rebekka i 'forlovelsen' senest mellem 1740 og til de bliver gift i Ribe i 1747 og det er derfor sandsynligt at Karen Grønlund, Bertel Thorvaldsens mor, må ha' været af dette forhold. Det estimerede fødselsår er 'indenfor' rammen af hidtidige gætterier og Karen Grønlund er opkaldt traditionelt efter faderens, Mogens Davidsens, mor, Karen Nielsdatter, og må derfor hedde 'Karen Grønlund' som den førstefødte datter, som typisk måtte forlade hjemmet for at 'gå til hånde' og tjene til føden i en tidlig alder. Alle har skammet sig over David Mogensen, som kaldte sig 'Grønlund', da han i 1780 udgav den mest modbydelige og bestialske bog i Danmarks historien "Historisk efterretning om de i Ribe by for hekseri forfulgte og brændte mennesker" af David Grønlund, 1780, som formodentlig også senere har kastet skam over dem som kaldte sig 'Grønlund', som var et nymodens pop-navn og gården til Sceelenborg Godt / Baronie 'Grønlund' skiftede navn til 'Brockdorf', måske i skam over bogen, hvorfor ellers? og hvorfor var David Mogensen ikke stolt over sit fædrende navn Mogens Davidsen af Majbølle Sogn på Lolland og generationer forud som har opholdt sig ved klostrene i Helsingør, Maribo, Roskilde og Ribe. Og var Mogens Davidsen over efterkommer af en af Københavns Universitets første rektorer og professor i teologi og filosofi, en skotte fra Aberdeen uddannet på Køln Universitet? Diskuter gerne. Tak! :) Saksak (diskussion) 9. dec. 2023, 21:16 (CET)
thread_title:  David Mogensen Grønlund
Diskussion:Kento Masuda

message: From one Japanese Wikipedian to dear users of the various language versions. Kento Masuda is an obscure pianist, and the article's notability was frequently debated among the editors of the Japanese edition. Finally, it was removed in March 2022 by :ja:Wikipedia:削除依頼/増田顕人 20220315. One of the serious questions raised by thShutaro Takedae article is the 'purchase' of awards and medals. For example, in the article it is stated that he was knighted as a Knight of the Order of Malta in 2017, but it appears that :ja:武田秀太郎 (2023) was the first Japanese to be elected to the Order of Malta and that Masuda received his award from a fake, not 'legitimate' Order of Malta. Others have searched Japanese newspaper article databases in deliberation of removal requests and found that his name has never appeared in a newspaper article; Mr Masuda has purchased numerous awards and honours, which do not appear in newspapers, and this wikipedia entry was also created by a related person, or by his It is conceivable that it may have been edited by himself. Recently, a deletion discussion has started on the English Wikipedia (:en:Wikipedia:Articles for deletion/Kento Masuda). In view of the above, we would like to request that a deletion discussion of this page be initiated.Nuraa.sinora (diskussion) 11. dec. 2023, 15:30 (CET)
thread_title:  Dubious claim
Diskussion:Massedød af fisk i Oder 2022

message: Kan man ikke fjerne "floden" fra navnet? Det kan fremgå af artiklen, at det er en flod. - Sarrus (d • b)  d. 11. dec. 2023, 15:39 (CET)
replies: text: Danske medier skriver både "floden Oder" og "Oder". I Ritzaus telegrammer om begivenheden anvendes også begge termer, fx Massedød af fisk i floden Oder og Giftig alge er formentlig årsag til tonsvis af døde fisk i Oder, så jeg er indifferent. Eldhufvud (diskussion) 11. dec. 2023, 16:16 (CET)
replies: text: :Det ville svare til, at en aktuel sportsbegivenhed skulle hedde "VM i sporten håndbold 2023 (kvinder)" :-). - Sarrus (d • b)  d. 11. dec. 2023, 16:22 (CET)
replies: text: ::Jeg ser pointen, men det hele afhænger af, hvor alment kendt Oder er. Eldhufvud (diskussion) 11. dec. 2023, 17:51 (CET)
replies: text: :::Ikke for mig at se. Der er et link i artiklen, hvorfra man kan klikke sig videre til artiklen om floden. Du kan også sammenligne det med, at der kun står noget i en efterhængt parentes i artikelnavne, hvis der er flertydighed. Ikke for at fortælle, hvad artiklens emne er (roman, film mv.). Det kan man nemlig læse i artiklen. Måske jeg burde oprette et forslag på WP:FLYT. - Sarrus (d • b)  d. 11. dec. 2023, 18:29 (CET)
thread_title:  Floden
Diskussion:Affiks

message: Det savnes information om kryptorødder i den her artikel. Er de en underklasse af affiks?  So9q (diskussion) 12. dec. 2023, 08:06 (CET)
replies: text: Der kan henvises til Pia Jarvads beskrivelse af kryptorod. Mvh Hans Christophersen (diskussion) 12. dec. 2023, 23:13 (CET)

text: Se också diskussionen här: https://www.wikidata.org/wiki/Lexeme_talk:L617452 So9q (diskussion) 13. dec. 2023, 07:11 (CET)
thread_title:  Kryptorod
Diskussion:Bitch Boys

message: Det følgende er omtrentligt omtalen af Bitch Boys i nogle bøger (lånt på biblioteket).
*Bille, Torben (redaktør). Dansk rockleksikon (2002). Politikens Forlag, 1. udgave: 100 ord, side 291.
*Eriksen, Jan. Anne, Sanne og Lis: Historien om en dansk musikrevolution (2019). Storyhouse, 1. udgave: 200 ord, side 169-170 og 205.
Bevidsthed (diskussion) 13. dec. 2023, 06:21 (CET)
thread_title:  Omtale i danske bøger
Diskussion:Paul Elmholt

message: Du anførte 4. oktober 2022 som dødsdato med reference til Fyens Stiftstidende. Siden da har Folketinget opdateret deres biografi og angiver 1. oktober som dødsdato. Jeg kan ikke læse artiklen i Fyens Stiftstidende, da den er bag en betalingsmur. Brandsen, kan du bekræfte at dødsdatoen er angivet i avisartiklen som 4. oktober. I så fald har vi konflikt med modstridende oplysninger. --Kartebolle (Dipsacus fullonum) (diskussion) 16. dec. 2023, 19:05 (CET)
thread_title:  Dødsdato
Moduldiskussion:Cycling race nowiki

message: Hvrofor laver du et nyt modul, og hvad er forskellen på dette modul og Modul:Cycling race? Kartebolle (Dipsacus fullonum) (diskussion) 16. dec. 2023, 19:12 (CET)
replies: text: Modulet er åbenbart nødvendigt for at fx Skabelon:Cycling race nowiki/listofwinnerssecondpart (der er brugt nederst på DCU Cup) og Skabelon:Cycling race nowiki/listofwinnersChampsecondpart fungerer. Præcis hvorfor kan jeg ikke regne ud. Jeg er heller ikke helt tilfreds med resultatet, så måske det skal slettes igen. Modulet er fra fransk Wikipedia. --Hejsa (diskussion) 16. dec. 2023, 19:25 (CET)
thread_title:  Hvad er dette?
Diskussion:Genforeningssten

message: @Hjart:  Inskriptionen på Hestestenen ved Frederikshøj er blevet ændret til inskriptionen på en anden sten, som der er et billede af, men de to kilder til inskriptionen refererer stadig til Hestestenen. Jeg skulle mene at Hestestenen er den mest kendte genforeningssten, men hvis den anden sten er vigtigere, bør der nok skaffes nye kilder. Eldhufvud (diskussion) 19. dec. 2023, 07:15 (CET)
replies: text: @Eldhufvud Hestestenen står 1000 m nord for den gamle grænse (800 m nord for Frederikshøj). Bygningen der kan anes i baggrunden på billeder af stenen, er Tingskovhedevej 51. Jeg vil helt klart mene at stenen, der rent faktisk står lige syd for den gamle grænse er mere kendt, selv om den er lidt mindre. Hjart (diskussion) 19. dec. 2023, 07:25 (CET)
replies: text: :Det ændrer ikke ved at de angivne kilder efter citatet stadig refererer til Hestestenen. Eldhufvud (diskussion) 19. dec. 2023, 08:10 (CET)
thread_title:  Hestestenen
Diskussion:4x400-meterløb blandet hold (atletik)

message: @Staunited: Er begrebet "4x400-meterløb blandet hold" flertydigt, eller kan vi droppe "(atletik)"-suffikset? - Sarrus (d • b)  d. 20. dec. 2023, 15:30 (CET)
replies: text: Findes noget lignende ikke i svømning?Staunited (diskussion) 20. dec. 2023, 15:37 (CET)
replies: text: :Hedder det så noget med "løb"? - Sarrus (d • b)  d. 20. dec. 2023, 15:49 (CET)
replies: text: ::Mener at have hørt en svømmestafet omtalt som "holdløbet". Her har man vistnok også indført blandede hold, måske endda i 4X400 m. Staunited (diskussion) 20. dec. 2023, 16:11 (CET)
thread_title:  Flertydig?
Diskussion:Volkswagen Taigo

message: Jeg har skrevet denne artikel og vil meget gerne høre forslag til hvordan den kan forbedres. Så skriv endelig gerne. BMW-m3csport (diskussion) 21. dec. 2023, 12:36 (CET)
replies: text: Bemærk venligst at der i den tilhørende commons:Category:Volkswagen Taigo findes et antal relevante fotos, hvor du passende kan vælge et at indsætte i artiklen. Hjart (diskussion) 21. dec. 2023, 18:01 (CET)
thread_title:  Hej
Diskussion:Wonderland (Danseorkestret-album)

message: Hejsa! Fin beskrivelse af Klubiens nye album "Wonderland". Klubiens nyeste live band består nu af Jon Grundtvig på trommer, Yohanier Ramon på percussion, Johannes Buhl på keyboards, Lars Danielsson på el-bas og Hannibal Gustafsson på guitar. Zac Celinder, der har været med i live-bandet de sidste 3 år, har produceret og spillet alle instrumenter på "Wonderland" albummet inkl. kromatisk mundharpe, keyboards, el-bas, guitarer og drum-programming - der er ikke akustiske trommer indspillet på nogle af sangene. Kor stemmerne er sunget ind af Ida Astrid Langkilde på alle sangene undtaget på "Stempler Ind", hvor det kun er Jørgen, der synger kor. På "Don't Let The Old Man In", synger Jørgens datter, Frederikke Klubien, kor. 
Albummet er produceret af Zac Celinder og mixed og masteret af Zac Celinder og hans ven, Mads Christiansen. 
Al dette står også beskrevet som info på selve vinylen eller CD'en. 
Mvh Zac Celinder.  ZacManMusic (diskussion) 23. dec. 2023, 12:30 (CET)
thread_title:  Vedr. Wonderland af Klubien - rettelser
Diskussion:Dyrekamp

message: Artiklens titlen er problematisk, da navnet ikke findes på i ordbogen. Foreslår at den flyttes til dyrekamp, og fjerner list med kampsport, der forsøges at gøre synonymer. -Nico (diskussion) 25. dec. 2023, 16:18 (CET)
replies: text: Blodsport ses i KorpusDK, så ordet er anvendt, men jeg er ikke rigtigt glad ved det - det forekommer at være et af de mindre vellykkede oversættelseslån fra engelsk. --Palnatoke (diskussion) 26. dec. 2023, 07:38 (CET)
replies: text: : Jeg har flyttet artiklen til "blood sport" fordi der ikke er anført kilder for "blodsport". Folk der oversætter bør huske på at dette er dansk Wikipedia, og at ikke dansk-sprogede kilder, ikke kan bruges til at dokumentere danske betegnelser.--Kartebolle (Dipsacus fullonum) (diskussion) 26. dec. 2023, 09:33 (CET)

thread_title:  Flytteforslag
Diskussion:Mandligt privilegium

message: Retningslinjen er https://en.wikipedia.org/wiki/Wikipedia:Naming_conventions_(plurals)
"Brug altid ental i artikler med mindre ordet altid forekommer i flertal (eksempelvis artiklen om penge)." https://da.wikipedia.org/wiki/Wikipedia:Stilmanual#Navngivning
Privilegium, Rettighed, Norm (sociologi), Pligt, Objekt (genstand) og System er ental på Wikipedia.
Privilegium har flertydighed ved https://ordnet.dk/ddo/ordbog?query=privilegium 
Artiklen "Mandligt privilegium" er også ental på de andre sprog (ifølge Wiktionary).
Jeg synes derfor at forslaget i dens historik om, at flytte til "Mandlige privilegier" ikke er underbygget. Bevidsthed (diskussion) 25. dec. 2023, 19:56 (CET)
replies: text: Nu er det her dansk Wikipedia, og jeg synes bare det er sprogligt bedre, og passer bedre til artiklens indhold. Mandligt privilegium er ental, men alle konkrete eksemler i artiklen er beskrevet i flertal. - Nico (diskussion) 27. dec. 2023, 23:53 (CET)
replies: text: :Artiklen skal være ental medmindre andet kan etableres gennem enighed.

text: :Hvis "Mandligt privilegium" bare var en liste kunne det være flertal, men det er en artikel. Ikke bare en liste med fint omrids som f.eks. Sveriges landskaber eller Østrigs delstater. Bevidsthed (diskussion) 1. jan. 2024, 21:55 (CET)
thread_title:  Ental eller flertal
Diskussion:Putin huylo!

message: Teksten har næppe selvstændig relevans i sin nuværende form. Teksten kan vel indskrives som afsnit i artiklen Den russisk-ukrainske krig? 
Den ukrainske W. har en lang artikel om emnet, der dog lige som den tilsvarende russiske lider under redigeringskrige. Jeg tror at et bedre tilspunkt at gøre status over emnet er, når verdensfreden er mere stabil. Så interessant er det trods alt heller ikke at nogle finder det interessant at råbe "Putin pikhoved", selv om historien har nogle udløbere. --Madglad (diskussion) 26. dec. 2023, 20:16 (CET)
thread_title:  Sammenskrivningsforslag
Diskussion:Pernille Rosendahl

message: Den danske artikel er skrevet objektivt og med troværdige kilder. Er det muligt at oversætte den til flere sprog? Der er allerede en tekst på engelsk men den er ikke opdateret.  Modpol123 (diskussion) 28. dec. 2023, 17:06 (CET)
replies: text: @Moceroci Der er ikke nogen som hindre dig i at oversætte til den engelsk Wikipedia eller andre sprog. Du kan nøjes i redigeringsbeskrivelsen, at du har hentet det her fra. Alle Wikimedia-projekter har samme licens, som gør du bare kan gøre det. Steen Th (diskussion) 28. dec. 2023, 17:25 (CET)
thread_title:  Oversættelse